open-index/open-wikipedia-markdown huggingface dataset:
Anima og animus

**Anima og animus** er psykologiske betegnelser hvor «anima» er mannens urbilde (arketype) av kvinnen, og hvor kvinnens urbilde av mannen kalles «animus». Begrepene ble preget av den sveitsiske psykiateren Carl Gustav Jung. Anima/Animus forholder seg til vårt indre eller sjelsliv. Ikke sjel som forstått i metafysiske termer som noe som lever videre utover vår fysiske eksistens, men snarere sjel som i den indre kraften som animerer oss.

Konseptet «Anima/Animus» er et av de mest populære konseptene innen jungiansk psykologi. Opprinnelig ble det skapt av Jung for å definere det ubevisste motsetningen til personlighetens sosiale maske, og dermed være en arketype som knytter det bevisste egoet til det ubevisste. Begrepet eller konseptet har sin opprinnelse i ideen om at arketypen «Anima/Animus» er et motstykke til kjønnsidentitet, forstått som det feminine for menn og det maskuline for kvinner. På latin er Anima det feminine mens Animus er det maskuline kjønnet, som begge definerer «sjelen».

«Anima og animus» er således en *syzygi* (fra gresk Συζυγία, *syzygia*, «par, konjunksjon») av dualistiske, jungianske arketyper blant utvalget av andre animistiske deler i Selvet i jungiansk psykologi, beskrevet i analytisk psykologi og arketypisk psykologi, under paraplybetegnelsen transpersonlig psykologi. De jungianske delene av Selvet er a priori del av det uendelige settet av arketyper innenfor det kollektive ubevisste. Moderne jungiansk klinisk teori under det analytiske/arketypiske-psykiske rammeverket anser en syzygi-uten-sin-partner for å være som yin uten yang: motoverføring som avslører at *[[logos]]* og/eller *[[eros]]* trenger gjenopprettelse via en psykopomp, som formidler den identifiserte pasientens selv.

## Referanser


## Eksterne lenker
*
Ipomoea imperati

***Ipomoea imperati*** er en plante i vindelfamilien.

Den er en flerårig, glatt urt. Stenglene har krypende vekst, blir opptil 5 m lange og slår rot i leddknutene. Bladene er kjøttfulle, og formen varierer mye. De kan være linjeformede, lansettformede, avlange eller eggformede på samme plante. Bladene er enkle eller kan ha 3–5 lapper. Bladgrunnen er hjerteformet.

Blomstene sitter som regel enkeltvis. De er 45–60 mm i diameter og hvite med gult rør og mørkerødt senter. Frukten er en rund, glatt kapsel som er ca. 1 cm i diameter.

*Ipomoea imperati* vokser på sandstrender ved havet, som regel rett over flomålet. Den har en kosmopolitisk utbredelse i tropisk og subtropisk klima. Mot nord strekker utbredelsen seg til sørøstlige USA, Azorene, deler av middelhavsområdet og de japanske Bonin- og Ryukyuøyene.

## Litteratur
* 
* 
* 
* 

## Eksterne lenker
*
Flandern rundt 2020

**Flandern rundt 2020** var den 104. utgaven av sykkelrittet Flandern rundt. Det skulle blitt arrangert 5. april 2020, men ble utsatt til 18. oktober.

Mathieu van der Poel slo Wout van Aert i spurten.

## Lag og ryttere

## Resultater

## Referanser


## Eksterne lenker
* 
*
Langhalegoral

* se inndeling!

**Langhalegoral** (*Nemorhaedus caudatus*) er en art i slekten goraler (*Nemorhaedus*) som inngår i tribuset sauer og geiter (Caprini) i kvegfamilien (Bovidae). Arten består som to underarter og er utbredt i deler av Øst-Asia. 

Langhalegoral har status som sårbar, men det er uklart hvor tallrik totalbestanden egentlig er. I 2017 ble den russiske bestanden anslått til omkring  dyr. I Sør-Korea regnet man med cirka  individer i 2013, men det finnes ingen estimater for Nord-Korea. Likeledes finnes det ingen troverdige estimater for Kina, men Smith & Xie (2008) antok at antallet der var betraktelig redusert.

## Taksonomi

Langhalegoral ble i en tid regnet som en underart av brungoral (*N. goral*), men nyere forskning bekrefter at dette er en selvstendig art. Det knytter seg imidlertid usikkerhet til validiteten av underartene.

## Biologi
Arten har noe kjønnspreg og bukkene bærer signifikant lengre og kraftigere horn og er tyngre og litt mørkere.

Langhalegoral blir typisk  lang og har en skulderhøyde på . Halen utgjør . Horna måler . Bukkene veier typisk , geitene . Lendeparti er ikke like tydelig buet som blant noen goraler, men ganske steilt. Pelsen mellomgrå med et svakt gulaktig preg og sorte innslag over hodet nedover nakken og langs ryggraden til halen, nederst i brystet og store deler av ekstremitetene. Begge kjønn har også hvit halsflekk. Horna er mørke og buer svakt bakover hos bukkene, mens geitene har svært korte horn, nærmest kun to kuler.

Det er uklart hva som skiller de to underartene, annet enn utbredelsen. Kinalanghalegoralen har imidlertid ragget og ullen pels, mens amurgoralens pels er mer langhåret og gir inntrykk av noe mer gulskjær.

Habitatet ligger i bratte fjellformasjoner med eviggrønn og løvskog blandet med stupbratte klipper. Langhalegoraler eter det meste. Arten danner små familiegrupper som består av omkring  dyr. Eldre bukker lever normalt solitært utenom brunsten. Paringstiden starter tidlig på vinteren og avkommet fødes på vårparten, cirka seks måneder etter paring. I denne tiden okkuperer bukken et territorium på rund . Geita går drektig i  dager og føder normalt , av og til opptil 3 killinger, som siden blir kjønnsmodne omkring tre år gamle.

## Inndeling
Inndelingen under følger *Bovids of the World: antelopes, gazelles, cattle, goats, sheep, and relatives* av Castelló (2016), med justeringer av gruppene serovgeiter (*Capricornis*) og goraler (*Naemorhedus*) i henhold til Mori, Nerva & Lovari (2019).

* Artiodactyla, klovdyr
** Bovidae, kvegfamilien
*** Antilopinae, (antiloper, gaseller og deres nærmeste slektninger)
**** Caprini, sauer og geiter
***** *[[goraler|Nemorhaedus]]*, goraler
****** *[[brungoral|N. goral]]*, brungoral
****** *[[rødgoral|N. baileyi]]*, rødgoral
****** *[[langhalegoral|N. caudatus]]*, langhalegoral
******* *N. c. caudatus* (nominatformen), kinalanghalegoral er utbredt i Hebei, Nei Menggu og Shanxi i Kina
******* *N. c. raddeanus*, amurgoral er utbredt fra Amur (på begge sider av grensen mellom Kina og Russland) og sørover til Koreahalvøya

## Referanser




## Eksterne lenker
*
Ipomoea sagittata

***Ipomoea sagittata*** er en plante i vindelfamilien.

Den er en flerårig, glatt urt med slyngende eller krypende vekst. Stengelen blir opptil 6 m lang. Bladene er pilformede, 7–14 cm lange og 2,5–4 cm brede. Flikene ved bladgrunnen er linje- eller lansettformede og ofte nesten like lange som bladet. Blomstene sitter enkeltvis. Krona er 4–7 cm i diameter og rosa eller lilla.

*Ipomoea sagittata* vokser på fuktige steder, ofte med saltholdig jord. Den er utbredt i sørøstlige USA fra Texas til Nord-Carolina, Mexico, Belize, Guatemala, De store Antiller, Bahamas og Bermuda. Arten finnes også noen steder i middelhavsområdet fra Spania, Balearene og Algerie østover til Tyrkia. En mente tidligere at plantene i middelhavsområdet var innført av mennesker, men forekomstene regnes nå som spontane.  

## Litteratur
* 
* 
* 
* 

## Eksterne lenker

*
Löfbergs Arena

**Löfbergs Arena** er en innendørsarena i Karlstad, som ligger i Färjestad mellom Klarälven i vest og Färjestads travbane på den andre siden av veien i øst. Arenaen er bygget og eid av ishockeyklubben Färjestad BK, med Löfbergs Lila som hovedsponsor. Arenaen innvendes 15 september 2001 under navnet *Löfbergs Lila Arena* (LLA) og erstatter *Färjestads Ishall* fra 1967.

I 2004, 2006 og 2018 ble det arrangerte en semifinale av Melodifestivalen. Andre bemerkelsesverdige musikkartister og grupper som har opptrådt på arenaen inkluderer Elton John, Bob Dylan, John Fogerty, Bryan Adams, Dolly Parton, Rod Stewart, Motörhead og Judas Priest.

30. september 2009 møtte Färjestad BK mot NHL Detroit Red Wings i en privatkamp og tapte 6–2.

## Referanser

## Eksterne lenker
*
Convolvulus sabatius

***Convolvulus sabatius*** er en flerårig plante i vindelfamilien.

Den har en krypende eller klatrende vekst, og stengelen er forvedet. Bladene er eggformede, helrandede, mørkegrønne og hårete. Blomstene er klart blå, eller av og til rosa, og 25–40 mm i diameter. De sitter enkeltvis eller 2–3 sammen. Blomstringstida er mars–juli, eller noen ganger seinere.

*Convolvulus sabatius* vokser på tørre, steinete steder og gamle murer, ofte nær kysten. Det er to underarter: Subsp. *sabatius* er utbredt i Liguria nordvest i Italia, mens subsp. *mauritanicus* vokser i Marokko og Algerie. En mente tidligere at arten fantes naturlig på Sicilia, men den regnes nå som innført av mennesker der. *Convolvulus sabatius* dyrkes i hager og er også forvillet i Storbritannia, Hellas, New Zealand og Vest-Australia.

## Litteratur
* 
* 
* 

## Eksterne lenker
*
William Miller (spydkaster)

**William Miller** (1930–2016) var en amerikansk friidrettsutøver som konkurrerte i spydkast.

Han representerte USA under Sommer-OL 1952, hvor han tok sølv i spydkast. 

## Referanser


## Eksterne lenker
*
Walter Krüger

**Walter Krüger** (født 11. april 1930, død 28. oktober 2018) var en tysk friidrettsutøver.

Han representerte Tyskland i Sommer-OL 1960 og tok sølv i spydkast. 

## Referanser


## Eksterne lenker
*
Gergely Kulcsár

**Gergely Kulcsár** (født 10. mars 1934, død 12. august 2020) var en ungarsk friidrettsutøver.

Han representerte Ungarn under Sommer-OL 1960, hvor han tok bronse i spydkast. 

Han tok også sølv under Sommer-OL 1964 og bronse under Sommer-OL 1968.

## Referanser


## Eksterne lenker
*
Samiske geografiske navn i Senja

**Samiske geografiske navn i Senja kommune** (*knr 5421*) angir stedsnavn i Senja kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.

De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Senja kommune.

## Samiske stedsnavn Berg

; Torsken 

 
## Samiske stedsnavn i Lenvik

## Samiske stedsnavn i Tranøy

* Steder knyttet til forskjellig geografisk lokalitet har to oppføringer selv om navnene er like.
* Hver oppføring kan ha flere forskjellige navn.

## Eksterne lenker
* Sámi giellatekno: Sett om stadnamn
Christopher McQuarrie

**Christopher McQuarrie** (født 1968) er en amerikansk manusforfatter, filmregissør og filmprodusent. McQuarrie har samarbeidet med Bryan Singer og Tom Cruise. Han regisserte *Mission Impossible 5* og *Mission Impossible 6*.

I 1995 ble han belønnet med en Oscar for beste originalmanus i filmen *[[De mistenkte]]*. I 2008 var han med i produksjonen av filmen Valkyrie som handlet om Claus von Stauffenberg og attentat-forsøket mot Adolf Hitler i 1944. Han var manus-forfatter på Jack the Giant Slayer fra 2013. I 2014 regisserte han Edge of Tomorrow med Tom Cruise og Emily Blunt i hovedrollene. 

## Referanser


## Eksterne lenker
* 
* 
*
Aleksandr Makarov

**Aleksandr Makarov** (født 1951) er en russisk friidrettsutøver.

Han representerte Sovjetunionen under Sommer-OL 1980, hvor han tok sølv i spydkast.

## Referanser


## Eksterne lenker
*
15. etappe av Giro d’Italia 2020

**15. etappe av [[Giro d'Italia 2020]]** gikk fra Aeroporto di Rivolto til Piancavallo 18. oktober 2020. 

Tao Geoghegan Hart vant etappen.

## Etapperesultater

## Sammenlagt etter etappen

## Referanser


## Eksterne lenker

*
14. etappe av Giro d’Italia 2020

**14. etappe av [[Giro d'Italia 2020]]** var en tempoetappe fra Conegliano til Valdobbiadene 17. oktober 2020. 

Filippo Ganna tok sin tredje etappeseier.

## Etapperesultater

## Sammenlagt etter etappen

## Referanser


## Eksterne lenker

*
Hyundai i30

**Hyundai i30** (2007–) er en liten familiebil fra sørkoreanske Hyundai.

Etter å ha solgt rundt 5 000 av første utgave i Norge, fikk man i 2012 en ny utgave som var bittelitt større og hadde store designlikheter med storebror Hyundai i40.  Tredje utgave i 2017 var en utstyrsbombe.
## Referanser
Stine Ballisager Pedersen

**Stine Ballisager Pedersen** (født 1994) er en dansk fotballspiller som spiller for den tyske klubben Bayern München og det danske landslaget.

## Klubbkarriere

### Tidlig karriere
Hun begynte å spille fotball som 6-åring for den lokale klubben Vellev IF. Etter å ha blitt tatt ut på U16-landslaget i 2009, meldte hun overgang til Team Viborg.

### IK Skovbakken (2012–2017)
I 2012 gikk hun til IK Skovbakken i Aarhus. I 2013 ble hun kåret til årets talent i Danmark av DBU og TV 2 Danmark. Da IK Skovbakken og Vejlby IK slo seg sammen, ble hun med over til den nye samarbeidsklubben VSK Aarhus.

### Vålerenga (2018–2023)
I mars 2018 signerte hun for  i Toppserien. Hun debuterte i Toppserien for Vålerenga den 24. mars 2018 mot LSK Kvinner. Hun var ute i to måneder med skade tidlig i sin tid i Oslo-klubben, men etablerte seg etter hvert som forsvarssjef i laget. I oktober 2018 forlenget hun kontrakten med klubben.  

Hun var med å vinne seriemesterskapet og cupmesterskapet med Vålerenga i 2020. I kampen hvor seriemesterskapet ble sikret fikk hun sammen med sine danske lagvenninner Rikke Marie Madsen og Janni Thomsen ikke være med, fordi de satt i karantene etter at det ble påvist koronasmitte i det danske landslaget de nettopp hadde vært på samling med. Hun ble av avisen VårtOslo kåret til årets spiller i Vålerenga i 2020-sesongen. 

Foran 2021-sesongen ble hun utnevnt til ny kaptein i Vålerenga etter Sherida Spitse. Sommeren 2021 signerte hun en ny kontrakt med Vålerenga ut 2023-sesongen. I 2021 ble hun cupmester med Vålerenga for andre gang. I april 2022 rundet hun en milepæl med 100 offisielle kamper for klubben. 

Ballisager Pedersen ble kåret til årets kvinnelige fotballspiller i Danmark i 2022.

I juli 2023 ble det kjent at hun var solgt fra Vålerenga, i det som var den største overgangen i klubbens historie. Hun spilte totalt 140 offisielle kamper for klubben, og var den spilleren med nest flest kamper for Vålerenga på øverste nivå.

### Kansas City Current (2023–2024)
Hun signerte for den amerikanske NWSL-klubben Kansas City Current den 3. juli 2023.

## Landslagskarriere
Hun debuterte for det danske A-landslaget mot Brasil i 2012. Hun ble tatt ut i den danske troppen til EM 2017 i Nederland, et mesterskap som endte med sølv til Danmark. Hun ble igjen tatt ut i Danmarks tropp til EM 2022 i England og VM 2023 i Australia og New Zealand.

## Meritter

#### Med Vålerenga

* Seriemester: 2020, 2023
* Norgesmester: 2020, 2021

#### Individuelle meritter

* Årets Talent i Danmark: 2013
* Årets kvinnelige fotballspiller i Danmark: 2022

## Referanser


## Eksterne lenker
*
Filosofiåret 1997

**Filosofiåret 1997** er en oversikt over hendelser, utgivelser og personer med tilknytning til filosofi i 1997.

## Hendelser

## Dødsfall

|-
|rowspan=2|Mai ||rowspan=2| 2. || John Carew Eccles ||  || nevrofysiolog og filosof ||align=center|94 ||align=center|1903 || 
|-
| Paulo Freire ||  || pedagog, teoretiker og kristen sosialist ||align=center|75 ||align=center|1921 || 

|September || 4. || Hans Eysenck ||  || psykolog ||align=center|81 ||align=center|1916 || 
|-
|November || 5. || Isaiah Berlin ||  || politisk filosof og idéhistoriker  ||align=center|88  ||align=center|1909 || 

|rowspan=2|Desember ||14. || Owen Barfield ||  || filosof, forfatter, poet, litteraturkritiker og antroposof,og et medlem av den litterære gruppen The Inklings  ||align=center|99 ||align=center|1898 || 

|26. || Cornelius Castoriadis ||  || filosof, økonom, psykoanalytiker og politisk aktivist ||align=center|75 ||align=center|1922 || 
|}

Owen_Barfield.jpg|Owen Barfield(1898–1997)
Sir_John_Eccles_Wellcome_L0026812.jpg|John Carew Eccles(1903–1997)
Piet_Hein_and_H.C._Andersen_(cropped).jpg|Piet Hein(1905–1997)
IsaiahBerlin1983.jpg|Isaiah Berlin(1909–1997)
Paulo_Freire_1977.jpg|Paulo Freire(1921–1997)
Cornelius_Castoriadis.jpg|Cornelius Castoriadis(1922–1997)


## Referanser
Yaakov Perlow

**Yaakov Perlow** (yiddish: יעקבֿ פּערלאָוו, hebraisk: יעקב פרלוב; født i 1931 i Brooklyn i New York City, død 7. april 2020 i Brooklyn) var en amerikansk hasidisk rabbiner og rosh yeshiva, og rebbe av det novominskerhasidiske dynasti.

Han var fra 1998 og til sin død president av Agudath Israel of America. Han var også leder for den organisasjonens Moetzes Gedolei HaTorah (Rådet for Torah-vise). Han var av de alment mest respekterte skikkelser innen amerikansk ortodoks jødedom.

Perlow døde 9. april 2020 av covid-19 i Brooklyn i en alder av 89 år.

## Verker
I 1982 publiserte Perlow det første av det som skulle bli til en syvbinds serie ved navn *Adas Yaakov*, med tre bind til emner tilknyttet Talmud, tre bod om jødiske høytider og ett bind om chumash.

*
*
*

## Referanser
Gaute Skjervø

**Gaute Børstad Skjervø** (født 1995) er en norsk politiker (Ap) som fra 2024 er leder i Arbeidernes ungdomsfylking (AUF). Han var nestleder fra 2020 til 2024 og er også vararepresentant til Stortinget fra 2017.

## Bakgrunn og politisk virke
Skjervø ble medlem i AUF i 2010, og var nestleder i Levanger AUF (2010–2012) og fylkesstyremedlem i AUF i Nord-Trøndelag (2010–2011). I 2011 ble han som 15-åring valgt som fylkesleder i AUF i Nord-Trøndelag. Under AUFs landsmøte i oktober 2018 ble han valgt inn i sentralstyret, og ved landsmøtet i 2020 ble han nestleder for organisasjonen. Siden landsmøtet i 2024 har han vært leder for AUF.

Skjervø overlevde terrorangrepet mot Utøya den 22. juli 2011. Han har i tiden etter 2011 vært en av AUFs sterkeste stemmer i kampen mot rasisme og høyreekstremisme. Høsten 2019 vedtok AUFs sentralstyre å sette i gang et prosjekt og sette ned et eget 22. juli-utvalg som skulle se på hvordan organisasjonen skal ivareta arven etter 22. juli 2011. Skjervø ble valgt til å lede arbeidet. Den organisatoriske rapporten fra utvalget ble lagt frem for AUFs landsstyre i august 2020, og senere også for Arbeiderpartiets landsstyre. Han har også profilert seg i kampen for internasjonal solidaritet.

Han har vært innvalgt i kommunestyret i Levanger kommune og fylkestinget i Trøndelag fylkeskommune der han var medlem i hovedutvalget for transport. Skjervø sto på 4.-plass på Arbeiderpartiets liste i Nord-Trøndelag til stortingsvalget 2017 og ved stortingsvalget 2021 og har vært vararepesentant til Stortinget siden 2017.

Skjervø ble i 2022 utnevnt som medlem i regjeringens Ekstremismekommisjon. Kommisjonen ble oppnevnt for å øke kunnskapen om radikalisering og ekstremisme i Norge. Kommisjonen består av 16 medlemmer fra ulike fagområder, og ledes av forsker Cathrine Thorleifsson.

I juni 2023 ble Skjervø valgt som visepresident i IUSY.

Han ble valgt til leder i AUF på landsmøte 20. oktober 2024.

Han har tidligere arbeidet som miljøarbeider i Trondheim kommune, praktikant i Utenriksdepartementet og som rådgiver i Framtiden i våre hender.

Skjervø er motstander av norsk EU-medlemskap.

## Bibliografi
* 2025: *Ingenting blir som før ; en generasjonsfortelling* (sakprosa). Cappelen Damm. 

## Referanser


## Eksterne lenker
* 
*
Pierre Laporte (politiker)

**Pierre Laporte** (født 25. februar 1921, død 17. oktober 1970) var en kanadisk jurist, journalist og politiker som var visestatsminister for provinsen Quebec før han ble kidnappet av medlemmer av gruppen Front de libération du Québec (FLQ) under oktoberkrisen i 1970. Laportes lik ble funnet i bagasjerommet til Paul Roses bil, en av kidnapperne.

Drapet på Laporte bragte FLQ i vanry og den mer moderate selvstendighetslinjen vant frem i Quebec. Laporte var franskspråklig.

## Referanser
Andrine Tomter

**Andrine Tomter** (født 1995) er en norsk tidligere fotballspiller.

## Klubbkarriere
Tomter kommer fra Drøbak og startet karrieren i Drøbak/Frogn. Som 13-åring gikk hun videre til Kolbotn, hvor hun debuterte i Toppserien i 2011. Etter flere sesonger i Kolbotn gikk hun til Avaldsnes før 2016-sesongen. 

I 2017 signerte hun for nederlandske FC Twente.

### Vålerenga (2018–2023)
I juni 2018 ble det kjent at hun hadde signert for Vålerenga. Med Vålerenga har hun vunnet ett seriemesterskap og to cupmesterskap. I juni 2023 ble det kjent at hun kom til å forlate klubben når kontrakten gikk ut 1. juli. Hun spilte totalt 102 offisielle kamper for Vålerenga.

### Inter (2023–2024)
I juli 2023 ble det kjent at hun hadde signert med den italienske klubben Inter. Hun forlot klubben etter at kontrakten gikk ut i juni 2024.

### Rosenborg (2024–2025)
I juli 2024 signerte hun en 1,5-årskontrakt med Rosenborg.

## Landslagskarriere
Tomter har landskamper for en rekke aldersbestemte landslag. Hun debuterte for det norske A-landslaget i 2014.

## Annet
Sammen med lagvenninne i Vålerenga, Sigrid Heien Hansen, har hun hatt podcasten #hunpresterer. Hvor de blant annet hadde statsminister Erna Solberg som gjest.

## Referanser


## Eksterne lenker
*
Julie Trustrup Jensen

**Julie Trustrup Jensen** (født 6. april 1994) er en dansk tidligere fotballspiller.

Hun ble kåret til årets kvinnelige danske talent i 2011 og kom til Vålerenga fra den danske klubben .

Jensen fikk i slutten av 2018 en korsbåndsskade i venstre kne under en reservelagskamp med , og har ikke spilt kamper siden.

## Referanser


## Eksterne lenker
*
Erling Welle-Strand

**Erling Welle-Strand** (født 25. oktober 1916 i Bergen, død 25. mai 2013) var en norsk motstandsmann og forfatter. 

I 1940 deltok han i kampene ved Bagn etter den tyske invasjonen av Norge. Han ble medlem av Kompani Linge etter å ha flyktet til Shetland i 1941. Han gikk krigsskolen i London i 1943, og hadde løytnants grad til 1946. Han hoppet ut i fallskjerm over Harestua 31. desember 1944 og skulle lede operasjon «Foscott» i Oslo-området (Milorg-distrikt 13) ved frigjøringen. Oppdraget besto i beskytte viktig infrastruktur mot tysk ødeleggelse blant annet Telegrafbygningen, transformatorstasjoner, kringkasteren på Tryvann, Hammeren kraftverk og vannverket ved Maridalsvannet. Welle-Strand satte opp en styrke på 20-100 mann for hvert objekt som skulle beskyttes og hadde i alt 600 mann til disposisjon. Han drev opplæring av Milorg-befal i Hadelandsåsen våren 1945.

Etter å ha arbeidet for Landslaget for reiselivet til 1955 arbeidet han som forfatter av reiselivsbøker om Norge.

## Hedersbevisninger
Welle-Strand ble tildelt krigsmedaljen, Haakon VII-medaljen og deltakermedaljen.

## Familie
Erling Welle-Strand var sønn av forfatter Edvard Welle-Strand og lærer Elsa Kielland Lindhé. Han var far til Anne Welle-Strand. 

## Referanser
Maurice Berger

**Maurice Berger** (født 22. mai 1956 i New York City i USA, død 23. mars 2020 i Copake i delstaten New York) var en amerikansk kulturhistoriker, kurator og kunstkritiker. 

Berger var forskningsprofessor og sjefskurator ved Center for Art, Design and Visual Culture ved University of Maryland, Baltimore County. Berger skrev den månedige spalten *Race Stories* i *[[New York Times]]*.

Berger døde 23. mars 2020 i en alder av 63 år.

## Referanser


## Eksterne lenker
*
Andreas Frisk

**Andreas Frisk** (født 1984) er en svensk profesjonell ishockey forsvarer, som spiller pr. 2020 for Vålerenga i den norske GET-ligaen.

Andreas spilte for AIK til han dro til Vålerenga i 2008. Han tilbrakte nesten to år i Norge og spilte en del av sin andre sesong for IK Comet. Deretter dro han tilbake til Sverige for å spille for Örebro HK, som han var hos i tre sesonger, før han kom tilbake til AIK i 2012.

## Referanser


## Eksterne lenker
*
Filosofiåret 1966

**Filosofiåret 1966** er en oversikt over hendelser, utgivelser og personer med tilknytning til filosofi i 1966.

## Hendelser

## Fødsler

## Dødsfall


Fil:Daisetsu_Teitarō_Suzuki_photographed_by_Shigeru_Tamura.jpg|D.T. Suzuki(1870–1966)
Fil:David_Chalmers_TASC2008.JPG|David Chalmers(1966–)


## Referanser
Ellemtel Utvecklings AB

**Ellemtel Utvecklings AB** (EUA) var et aksjeselskap som ble grunnlagt i 1970 av det svenske televerket (inkludert divisjonen Teli) og Telefon AB LM Ericsson. Selskapet arbeidet med utvikling og konstruksjon av blant annet elektroniske telefonsentraler, utstyr for datanett, digitale overføringssystemer og avanserte telefonapparater. Selskapets største oppgave ble å utvikle og tilvirke den helt elektroniske telefonsentralen AXE, en av verdens første datastyrte, digitale telefonsentral. Ellemtel utviklet også hustelefonsentralen Ericsson MD110.

Etter at Ericsson i 1993 kjøpte Teli av Televerket solgte Televerket den 28 september 1995 sin andel i Ellemtel till Ericsson,
som innlemmet det i sitt underselskap *Ericsson Utvecklings AB* (UAB) under vd Gunnar M. Eriksson. To måneder efter sammanslåingen la Ericsson ned det prestisjefylte prosjektet AXE-N. Ericsson avviklet senere selskapet fullstendig i  1999.

Navnet *Ellemtel* og den kreative ånd som fantes hos personalet forvaltes videre, gjennom domenenavnet `ellemtel.com`, av en gruppe tidligere Ellemtel-ansatte.

## Referanser
21. serierunde i Eliteserien 2020

**21. serierunde i [[Eliteserien 2020]]** startet med  &ndash;  lørdag 17. oktober. Resten av kampene ble spilt søndag 18. oktober, med unntak av kampen mellom  og , som ble utsatt til onsdag 4. november grunnet Covid-19-smitte på Vikings Veton Berisha.

## Kampfakta


















## Referanser
Innovasjonsdistrikt

**Innovasjonsdistrikt** og **forsknings- og innovasjonsdistrikt** er begreper som i noen grad er brukt om områder der flere forsknings- og innovasjonsvirksomheter er samlet.

Tanken bak innovasjonsdistrikter kan være at forskningsinstitusjoner og andre kunnskapstunge virksomheter samler seg og samarbeider med gründere, inkubatorer, investorer og det offentlige. Målet beskrives noen ganger som å fremme innovasjon, kreativitet og kommersialisering av idéer og kunnskap. Større virksomheter, for eksempel universitet eller sykehus, fungerer som ankere i innovasjonsdistriktet, ved at andre aktører ønsker å plassere seg i nærheten av disse. Formålet er å utvikle attraktive bydeler, nye arbeidsplasser og innovative næringer.

I Norge ble Blindern–Gaustad-området omtalt som «Forskningsbyen» fra 1950-årene da universitetet bygget ut sin tilstedeværelse på Blindern mens flere tekniske institutter etablerte seg på Gaudstadjordene. Flere av forskningsvirksomhetene i området etablerte i 2019 foreningen Oslo Science City, som skal fremme området som et «innovasjonsdistrikt».

I Bergen er Solheimsviken og Marineholmen på hver sin side av Puddefjorden et innovasjonsdistrikt. Solheimsviken er bygget opp for finans, teknologi og energi, og aktører som StartupLab, DNB og Eviny holder til her. Marineholmen er en marin klynge med både forskningsmiljøer, utdanning og marine næringsaktører. På Marineholmen finner man blant annet Høyteknologisenteret, hovedkvarteret til sjømatprodusenten Lerøy Seafood Group, Marineholmen RASLab, NCE Seafood Innovation, NCE Ocean Technology og Norsk havlaboratorium. Innovasjonsdistriktet Marineholmen og Solheimsviken er bygget opp av GC Rieber.

## Etablering av innovasjonsdistrikt
Å etablere internasjonalt anerkjente innovasjonsdistrikt er ressurskrevende. I tillegg til direkte tilskudd, kan ressurser tilgjengeliggjøres gjennom det som betegnes som fusjonering. Her samler satsingen relevante og overlappende ansvarsområder hos aktørene med tilhørende ressurser og tar ut stordriftsfordelene. Alternativt kan aktørene oppnå mål ved å gjøre satsingens strategi og tiltak om til sine egne, gjennom ratifisering. For å oppnå dette organiseres relevante aktører vanligvis i et nettverkssamarbeid.

## Liste over innovasjonsdistrikt i Norge
* Forskningsbyen i Oslo
*Innovasjonsdistriktet Solheimsviken og Marineholmen
* Trondheim innovasjonsdistrikt
* Innovasjonsdistrikt Sentrum (Oslo)
*Innovasjonsdistrikt Hovinbyen (Oslo)

## Referanser
Foveocrotaphus

***Foveocrotaphus***  er en slekt av biller i familiegruppen løpebiller.

## Utseende
En middelsstor (ca. 17 millimeter), avlang, blank, mørkt brunrød løpebille. Hodet er stort og bredt, firkantet, med en skarpt avgrenset, U-formet grop i midten foran. Fasettøynene er nokså små, rundet utståemde, det er lange tinninger bak dem. Kjevene (mandiblene) er nokså store og kraftige, glatte uten tenner. Antennene er litt lengre enn hode + pronotum. Pronotum er forholdsvis lite, trapesformet med noe innsvungen kant og skarpe bakhjørner. Dekkvingene er jevnbrede med dype punktstriper. Beina er forholdsvis lange og tynne.

## Utbredelse og økologi
Slekten er kjent fra Myanmar. Det eneste kjente eksemplaret ble samlet inn i 1250 meters høyde i den nordlige delen av landet.

## Systematisk inndeling

* Ordenen biller,** Coleoptera** Linnaeus, 1758
** Underordenen Adephaga Schellenberg, 1806
*** Overfamilien løpebiller og vannkalver, **[[Caraboidea]]** Latreille, 1802
**** Familien **[[løpebiller]]**, Carabidae Latreille, 1802
***** underfamilie **[[Anthiinae]]** Bonelli, 1813
****** stammen Physocrotaphini - 
******* slekt ***Foveocrotaphus*** Anichtchenko, 2014
******** *[[Foveocrotaphus burmanicus]]* Anichtchenko, 2014

## Referanser


## Eksterne lenker
*
MML (programmeringsspråk)

Et **menneske-maskin språk** (engelsk: Man-Machine Language) eller *MML* er et spesifikasjonsspråk, som vanligvis er definert for å standardisere grensesnittene til telekommunikasjon eller nettverksutstyr fra en konsoll.

ITU-T Z.300 serien av anbefalinger definerer et MML, som har blitt utvidet av Telcordia Technologies (tidligere Bellcore) til å danne Transaction Language 1.
RTL/2

**RTL/2** (forkortelse for *Real-Time Language/2*) var et høynivå programmeringsspråk for sanntidssystemer som ble utviklet ved Imperial Chemical Industries Ltd av J.G.P. Barnes. Språket ble lansert i 1972 og ble opprinnelig brukt internt innenfor ICI, før det ble distribuert av SPL International i 1974. RTL/2 var basert på konsepter fra ALGOL 68, og var ment å være et lite og enkelt språk. RTL/2 was standardised in 1980 by the British Standards Institution.

## Referanser
Eiler Christopher Ahlefeldt

**Eiler Christopher von Ahlefeldt** (1736–1806) var en dansk amtmann. 

Han var sønn av Christian Frederik Ahlefeldt til Nordskov (d. 1749) og Regitse Sophie, født Güldencrone (d. 1792). Han ble hoffjunker i 1755, året etter var han innskrevet ved Universitetet i Göttingen.. I 1758 ble han kammerjunker hos prinsesse Sophie Magdalene, auskultant i Kammerkollegiet i 1760, kammerherre i 1767 samt amtmann over Kalundborg, Dragsholm, Sæbygård og Holbæk amter i 1768.

To år senere, i 1770, ble han avskjediget og reiste heretter til Frankrike. Her konverterte han til katolisismen og ble abbed og kannik i Soissons. Den franske revolusjon tvang ham ennå en gang til at å emigrere, denne gang til Altona i Slesvig-Holsten. Her døde han den 9. mai 1806.

## Referanser
Stanisław Kogut

**Stanisław Kogut** (født 29. oktober 1953 i Biała Niżna i Polen, død 18. oktober 2020 i Gorlice) var en polsk politiker som var medlem av det polske Senatet. Han tilhørte fra 2000-årene partiet Lov og rettferdighet (Prawo i Sprawiedliwość, PiS).

## Biografi
Kogut ble uteksaminert fra yrkesskolen i Grybów som mekaniker. Fra 1972 var han ansatt i De polske statsjernbaner (PKP S.A.). Han var sjef for vognreparasjonsseksjonen i Stróżach, tilknyttet avdelingen for rullende materiell i Nowy Sącz, og var medlem av representantskapet i PKP S.A. årene 2000–2005).

Han var fra 1989 var han aktiv i den uavhengige fagforeningen Solidarność. Han var i en årrekke fagforeningsleder på distrikts- og regionalnivå i jernbaneseksjonen.

Fra 1990 til 1998 var han rådmann i fylket Grybów, deretter var han til 2005 var han medlem av vojvodskapssejmen i Det lillepolske voivodskap i to mandatperioder, fra 2002 som nestleder. I 1998 fikk var det som innvalgt for  Akcja Wyborcza Solidarność (han tilhørte selv da partiet Ruch Społecznyl), fire år senere for Prawo i Sprawiedliwość.

Han var senator gjennom fire senatsperioder, fra 2005 til 2019.

Den 19. desember 2017 mottok Riksadvokatembedet, på anmodning fra antikorrupsjonsmyndigheten, en anmodning om å oppheve politikerens immunitet for å kunne sikte ham for korrupsjon. Samme dag ble han suspendert fra Lov og rettferdighetspartiet. Senatoren nektet for anklagene og kunngjorde at han ville frasi seg sin rettslige immunitet selv. Deretter trakk han seg som formann i Senatets infrastrukturkomité, og 21. desember ble han avskjediget fra den. 20. januar 2018 ble han partiløs senator. Senatorene gikk ikke med på at han kunne arresteres, men han ble ilagt forbud mot å forlate landet.

Han døde 18. oktober 2020 på Henryk Klimontowicz-sykehuset i Gorlice av covid-19.

## Referanser


## Eksterne lenker
*
Caledonica

***Caledonica*** er en slekt av billene i delgruppen (underfamilien) sandjegere i familiegruppen løpebiller.

## Utseende
Midelsstore (8-21 millimeter), slanke og langbeinte, mørke, gjerne litt bronseaktig metallglinsende sandjegere, dekkvingene oftest med to eller tre par gule flekker. Kjevene er store og sigdformede, fasettøynene store og rundede. Pronotum er rundet, noe smalere enn hodet. Dekkvingene er jevnbrede, hver dekkvinge med to ufullstendige, opphøyde lengderibber.

## Levevis
Artene lever i skog, de voksne billene kan finnes løpende på trestammer. Larvene garver ganger i skogbunnen.

## Utbredelse
Slekten er endemisk for Ny-Caledonia.

## Systematisk inndeling
* Ordenen biller, Coleoptera
** Underordenen Adephaga
*** Overfamilien Caraboidea
**** Familien løpebiller, Carabidae
***** Underfamilien sandjegere, Cicindelinae
****** Stammen Cicindelini
******* Slekten ***Caledonica*** Chaudoir, 1860
******** *[[Caledonica acentra]]* Chaudoir, 1869
******** *[[Caledonica affinis]]* Montrouzier, 1860
******** *[[Caledonica bavayi]]* Fauvel, 1882
******** *[[Caledonica fleutiauxi]]* Deuve, 1981
******** *[[Caledonica longicollis]]* Fauvel, 1903
******** *[[Caledonica luiggiorum]]* Kudrna, 2016
******** *[[Caledonica lunigera]]* Chaudoir, 1860
******** *[[Caledonica mediolineata]]* Lucas, 1862
******** *[[Caledonica mniszechii]]* (J. Thomson, 1856)
******** *[[Caledonica myrmidon]]* Fauvel, 1882
******** *[[Caledonica pulchella]]* (Montrouzier, 1860)
******** *[[Caledonica rivalieri]]* Deuve, 1981
******** *[[Caledonica rivalieriana]]* Kudrna, 2016
******** *[[Caledonica rubicondosa]]* Deuve, 2006
******** *[[Caledonica tuberculata]]* Fauvel, 1882
******** *[[Caledonica viridicollis]]* Deuve, 1987

## Referanser


## Litteratur

## Eksterne lenker
*
Ashutosh Mohunta

**Ashutosh Mohunta** (født 25. februar 1953 i Sirsa i Haryana i India, død 22. september 2020 i Mohali i Punjab) var en indisk dommer.

Han var fungerende høyesterettsjustitiarius for delstatshøyesterett for  Punjab og Haryana i 2014. Han var vanlig dommer i samme kombinerte høyesterrett fra 2001 til 2010, og igjen fra 2014 til 2015. Mohunta var dommer ved delstatshøyesterett i Andhra Pradesh fra 2010 til 2014, og medlem av Punjab State Human Rights Commission fra 2016 til sin død.

## Liv og virke
Ashutosh Mohunta vokste opp i Sirsa. I 1976 tok han Bachelor of Laws (LLB) ved University of Delhi. Han ble innrullert som advokat i 1977 for delstatshøyesterett for  Punjab og Haryana og begynte å praktisere under sin far Sushil Chand Mohunta, som da var statsadvokat for Haryana.
 
Mohunta ble dommer ved delstatene Punjab og Haryana felles Høyesterett den  2. juli 2001. Han gikk over til delstatshøyesteretten i Andhra Pradesh i oktober 2010.

Han returnerte til Punjab/Haryanas høyesterett av helbredsgrunner den 26. juni 2014. Hsn overtok som fungerende høyesterettsjustitiarius i samme domstol den 26. juli 2014 og forble i denne stilling til 15. desember 2014.

Han gikk av fra dette embedet som pensjonist den 24. februar 2015.

Den 23. september 2016 ble han utnevnt av Punjab State Human Rights Commission.

## Død
Mohunta døde den 22. september 2020 av komplikasjoner som følge av COVID-19 på et sykehus i Mohali.

## Referanser
Narva-Jõesuu kommune

**Narva-Jõesuu** (estisk: *Narva-Jõesuu linn*) er en bykommune i Ida-Viru fylke i Estland. Administrasjonssenteret i kommunen er Narva-Jõesuu.

To av bykommunen Narvas bydeler, Kudruküla og Olgina, utgjør enklaver innen kommunen.

Den 21. oktober 2017 ble Vaivara kommune, samt en del av bykommunen Kohtla-Järve (Viivikonna och Sirgala), innlemmet i kommunen, som frem til da bare hadde omfattet selve byen Narva-Jõesuu.

## Referanser


## Eksterne lenker
*
Ingeborg Arbo

**Ingeborg Christiane Arbo** (1872&ndash;1958) var en norsk vever og tekstilkunstner. 

Fra 1897 til 1906 var Arbo ansatt som veverske hos Frida Hansen og Det Norske Billedvæveri. Her lærte hun ulike fargemetoder, vevsteknikker og fikk trening i å tegne for vev. Etter nedleggelsen i 1906 arbeidet Arbo for Den Norske Husflidsforening. På denne tiden reiste hun rundt i norske bygder for å studere og samle inn kunnskap om de forskjellige plassenes mønstre, fargebruk og tekstile særpreg.

I 1900 deltok Arbo på Verdensutstillingen i Paris, sammen med Ingrid Klingenberg og Eugenie Faye-Hansen. Sammen fikk de sølvmedalje for sine vevede tepper. I 1901 opprettet hun Foreningen for anvendt kunst sammen med Marie Karsten, Ingrid Klingenberg og Lilly Hansen. Dette skulle bli forløperen til Foreningen Brukskunst.

## Referanser
Fosslia skole

**Fosslia skole** er en kommunal grunnskole i Stjørdal kommune i Trøndelag.

Skolen har nærmere 467 elever på 1. til 7. trinn. Elevene sogner til Stokkan ungdomsskole for videre skolegang.

Fosslia skole åpnet ved skolestart i 1997, da Halsen skolekrets ble delt. Fosslia skolekrets omfatter boligområdene i Fosslia, Stokkhaugan, Dullum, Husbymarka, Husbykleiva og Husbyåsen.

Fosslia har etter 2025 konferansen et budsjett på rundt 6-7 hundre-tusen kr og tilbyr gratis Skolemat.

## Referanser


## Eksterne lenker
*
Lars Weiss

**Lars Henrik Weiss** (født 1971) er en dansk politiker, som representerer Socialdemokratiet.

Han ble første gang valgt inn i Københavns borgerrepresentasjon ved kommunevalget i 2009. Da Frank Jensen gikk av som overborgermester i oktober 2020, ble Weiss valgt til ny overborgermester og satt frem til valget i 2021. Han ble på nytt overborgermester da Sophie Hæstorp Andersen ble sosial- og boligminister i august 2024. Det var da allerede klart at Weiss ikke stilte til gjenvalg i 2025.

Han er utdannet økonom fra Københavns Universitet med etterutdannelse fra Danmarks Journalisthøjskole.

Lars Weiss er sønn av tidligere innenriksminister Birte Weiss og hennes mann Ove Weiss, som har bakgrunn fra arbeiderpressen.

## Referanser


## Eksterne lenker
*
Trond Ørjan Eide

**Trond Ørjan Eide** (født 18. januar 1990) er en norsk friidrettsutøver, som representerer Svorkmo/NOI. Han konkurrerer i mellom- og langdistanseløp, og kom på femteplass på 10.000 meter under NM i friidrett 2018 og sølv på 4 x 1500 meter under NM i stafetter 2016.

## Idrettskarriere
Eide kom på niendeplass på 5000 meter under NM i friidrett 2015. Under NM i stafetter 2016 kom Strindheim IL på andreplass på 4 x 1500 meter stafett, med Eide på laget, og under NM i friidrett 2016 kom han på niendeplass på 10.000 meter og 13.-plass på 5000 meter. Han kom på tiendeplass i NM i halvmaraton 2016, og han kom på 17.-plass i NM lang løype under NM i terrengløp 2016.

Under NM i friidrett 2017 kom han på ellevteplass på 5000 meter og 10.000 meter. Han kom på åttendeplass på 3000 meter under NM i friidrett innendørs 2018, og han kom på femteplass på 10.000 meter og åttendeplass på 5000 meter under NM i friidrett 2018. Under NM i terrengløp 2018 kom han på tiendeplass i lang løype i Trondheim.

Han kom på 12.-plass under Hytteplanmila 2020.

## Referanser


## Eksterne lenker
*
World Benchrest Shooting Federation

**World Benchrest Shooting Federation** (**WBSF**) er det internasjonale forbundet for benkeskyting, og har øvelser både for med våpen sentertent og randtent ammunisjon. WBSF ble grunnlagt i 2001.

## Disipliner
### Rimfire
Salong (engelsk *Rimfire*) skytes på 50&nbsp;m, eller eventuelt 50 yards (46 m). Øvelsen skytes enten individuelt (med 6 skiver per skytter) eller som lag (med 3 skyttere som har 6 skiver hver).

### Two Gun
Two Gun skytes også enten som lag eller individuelt.

### Varmint
Navnet til klassen kommer fra det engelske ordet "varmint" (fra latinsk *vermin*), som brukes for å beskrive ville dyr som jakter på og kan utgjøre en trussel for husdyr. Et eksempel fra USA er prærieulv, mens rev kan være et overførbart eksempel til norske forhold. Jakt på slike dyr kalles ofte for "varminting". Våpenet som brukes er da ofte en spesialisert "varminter"-rifle som er bygget opp for å ha ekstra god presisjon.

Utstyrsmessig deles klassen inn i lett og tung (engelsk *Light Varmint* og *Heavy Varmint*). Light Varmint-klassen skytes internasjonalt på 100 m og 200 m, mens Heavy Varmint skytes både på 100 m, 200 m og 300 m.

Videre deles Varmint-øvelsene inn i *samling* og *gruppe*.

Gruppe (engelsk *Small Group*) går ut på at man måler hvor stor spredning det er på treffene. Samlingen trenger med andre ord ikke å være i senter av blinken, men treffene må være så tett på hverandre som mulig. Vinneren er den med minst spredning.

* LV 100 gruppe
* LV 200 gruppe
* HV 100 gruppe
* HV 200 gruppe
* HV 300 gruppe

Poeng (engelsk *Aggregate*) går ut på å få høyest poengsum på skiven. Samlingen er dermed ikke så viktig, men man treffene bør være nærmest mulig senter i skiven.

* LV 100 poeng
* LV 200 poeng
* HV 100 poeng
* HV 200 poeng
* HV 300 poeng

Grand Aggregate er en øvelse hvor man kombinerer poengskyting på flere avstander.

* LV Grand Aggregate (100 m og 200 m)
* HV Grand Aggregate (100 m, 200 m og 300 m)

## Skiver
;WBSF-salongskive

* 10-eren har en diameter på 3&nbsp;mm, hvilket på 50 meter tilsvarer 0.06 mrad.
* Innertreffet har en diameter på 1&nbsp;mm, hvilket på 50 m tilsvarer 0.02 mrad.

## Rekorder
### Verdensrekorder
Offisielle rekorder registrert av World World Benchrest Shooting Federation:

* **Rimfire**:  Stephane Gomel (Frankrike) 250 - 25 X (VM 2018 i Manresa, Spania)

### Europeiske rekorder
Nedenfor er de offisielle europeiske rekordene til *European Benchrest Shooting Federation* (EBSF), oppdatert februar 2017.

;Poeng:

; Grand Aggregate
:

;Gruppe:

## Se også
* Liste over skytterorganisasjoner
* World Rimfire and Air Rifle Benchrest Federation
* International Benchrest Shooters

## Referanser
Noor av Jordan

**Noor Al-Hussein** (arabisk: الملكة نور; født **Lisa Najeeb Halaby**) (født 23. august 1951 i Washington D.C., USA) er enkedronning av Jordan som enke til kong Hussein av Jordan. Hun var hans fjerde ektefelle og dronning fra deres bryllup i 1978 til hans død i 1999.

## Referanser
Pyreneergemse

**Pyreneergemse** (*Rupicapra pyrenaica*) er en art i slekten gemser (Rupicapra), som videre inngår i gruppen sauer og geiter (Caprini) og er en del av kvegfamilien (Bovidae). Arten er utbredt i Pyreneene, De kantabriske fjell og Apenninene.

## Biologi
Pyreneergemse regnes her som tre underarter. Den fysisk største av disse er ssp. *pyrenaica* (nominatformen), som har en kroppslengde på  og en skulderhøyde på . Den korte halen utgjør  og horna måler . Bukken veier , geita . Ssp. *parva* er den fysisk minste av underartene og har en kroppslengde på  og en skulderhøyde på . Den korte halen utgjør  og horna måler . Bukken veier , geita cirka . Ssp. *ornata* er i størrelse noe midt imellom de to andre. Den har en kroppslengde på  og en skulderhøyde på . Den korte halen utgjør  og horna måler opp til . Bukken veier , geita .


Isard des pyrenees bigorre 2003.jpg|Pyreneergemse*R. p. pyrenaica*
Rebecos en Picos de Europa, BK1D3929.jpg|Kantabriagemse*R. p. parva*
MG 1143 camoscio sul marsicano.jpg|Apenninergemse*R. p. ornata*


## Taksonomi
Mange regner med to arter av gemser og flere underarter til hver av disse, blant annet IUCNs rødliste. Det er imidlertid ingen konsensus omkring antallet arter, i det noen autoriteter regner flere av underartene som selvstendige arter. Dette gjelder blant annet de to oppslagsverkene *[[Handbook of the Mammals of the World]]* og feltguiden *Bovids of the World: antelopes, gazelles, cattle, goats, sheep, and relatives*.

## Inndeling
Inndelingen følger i hovedsak Faysal Bibi (2013) og IUCNs rødliste. De to underartene *parva* og *ornata* blir regnet som selvstendige arter av noen autoriteter.

* Artiodactyla, klovdyr
** Bovidae, kvegfamilien
*** Antilopinae, (antiloper, gaseller og deres nærmeste slektninger)
**** Caprini, sauer og geiter
***** *[[gemser|Rupicapra]]*, gemser
****** *[[pyreneergemse|R. pyrenaica]]*, pyreneergemse
******* *R. p. pyrenaica* (nominatformen), pyreneergemse er utbredt i Pyreneene (Andorra, Sør-Frankrike og Nord-Spania)
******* *R. p. parva*, kantabriagemse er utbredt i De kantabriske fjell (Nord-Spania) (mulig selvstendig art)
******* *R. p. ornata*, apenninergemse er utbredt i Apenninene (Italia) (mulig selvstendig art)
****** *[[gemse|R. rupicapra]]*, gemse

## Referanser




## Eksterne lenker
*
Matthias Wilhelm Huitfeldt

**Matthias Wilhelm Huitfeldt til Hafslund** (født 8. juli 1725 i Christiania, død 25. september 1803 på Clausholm ved Randers i  Jylland) var en norskfødt adelsmann som ble offiser, senere stiftsamtmann og godseier.

## Liv og virke
### Bakgrunn
Matthias Wilhelm Huitfeldt var sønn av den senere general Hartvig Huitfeldt og Karen Werenskiold til Hafslund (1697–1778). Huitfeldt var bestemt til den militære løpebane.

### Militær
Han ble i 1740 løytnant reformé ved *3. throndhjemske nasjonale Infanteriregiment*,  1743 kornett ved Hestegarden, 1746 karakteriseret og 1748 virkelig løytnant, 1750 sekondmajor ved *4. søndenfjældske Dragonregiment*, 1753 premiermajor samme sted og derfra entlediget 1754. I årene 1752–54 var han generaladjudant hos kong Frederik V og ble 1755 oberstløytnant av kavaleriet og samme år kammerherre.

I 1754 solgte han sammen med moren Hafslund i Smaalenene og kjøpte noen år senere i stedet Clausholm med underliggende Skanderborg- og Sophie Amaliegård i Jylland.

### Amtmann
I 1762 ble han utevnt til stiftsamtmann i Viborg og amtmann i Hald, senere fungerte han også i kort tid som amtmann over Skivehus. 1764 ble han ridder av Dannebrog, 1773 gehejmeråd og 1779 gehejmekonferensråd.

Han døde den 25. september 1803 på Clausholm, og ble bisatt i en marmorsarkofag Voldum kirke. Ved hans død gikk det Huitfeldtske fideikommiss over til hans datter, og i 1843 til svigersønn av stiftamtmann i Akershus, Gebhard Moltke.

### Ekteskap
Huitfeldt ble gift første gang den 22. september 1752 i Christiansborg slottskirke med hoffrøken Sophie Hedevig von Linstow (1731–1753). Annen gang 5. juni 1756 med Charlotte Emerentia "Emerentze" Raben (21. september 1731 – 26. april 1798). Med sistnevnte fikk han flere barn.

## Referanser
Alpe Cermis

**Alpe Cermis** eller **Monte Cermis** er et fjell i de italienske alper, i fjellkjeden Lagorai sør i dalen Val di Fiemme. Toppen ligger i kommunen Cavalese i Trentino. Fjellet har en høyde på drøyt 2200 moh.

Fjellet brukes blant annet til skiidrett, for det meste alpint, men også siden 2007 som avslutning på langrennsløpet Tour de Ski. I langrennskonkurranasen bruker man den nederste delen av alpinanlegget, opp til 1300 meters høyde.

To store ulykker har hendt med gondolbanen som går fra landsbyen Cavalese og opp på fjellet. 42 mennesker omkom da en kabel brast og sendte gondolen ned i dalsiden i 1976, den verste kjente ulykken med en gondolbane. I taubaneulykken i Cavalese 1998 kuttet et amerikansk krigsfly en kabel under et treningsoppdrag, og 20 mennesker omkom.

## Referanser
Hytteplanmila 2020

**Hyttemila 2020** ble arrangert 17. oktober 2020. Hytteplanmila er et årlig 10 km gateløp i Ringerike og Hole. 

Grunnet koronaviruspandemien ble arrangementet først avlyst, men ble likevel arrangert i en annen form enn tidligere år, med færre deltakere, og under kallenavnet **Hyttemila Rekordjakt 2020**. Øvrige deltakere kunne delta virtuelt, ved at de løper hvor de vil selv, i periden 1. til 17. oktober.

## Resultater menn

## Resultater kvinner

## Refreranser
 

## Kilder
* Resultater

## Eksterne lenker
* Hytteplanmila